CELEX: 32010R1106
Language: lt
Date: 2010-11-30 00:00:00
Title: 2010 m. lapkričio 30 d. Komisijos reglamentas (ES) Nr. 1106/2010, kuriuo nustatomas priemonių, kurioms netaikomas Tarybos reglamentas (EB) Nr. 485/2008 dėl valstybių narių atliekamo sandorių, sudarančių Europos žemės ūkio garantijų fondo finansavimo sistemos dalį, patikrinimo, sąrašas

1.12.2010   
            
            
               LT
            
            
               Europos Sąjungos oficialusis leidinys
            
            
               L 315/16
            
         KOMISIJOS REGLAMENTAS (ES) Nr. 1106/2010
   2010 m. lapkričio 30 d.
   kuriuo nustatomas priemonių, kurioms netaikomas Tarybos reglamentas (EB) Nr. 485/2008 dėl valstybių narių atliekamo sandorių, sudarančių Europos žemės ūkio garantijų fondo finansavimo sistemos dalį, patikrinimo, sąrašas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gegužės 26 d. Tarybos reglamentą (EB) Nr. 485/2008 dėl valstybių narių atliekamo sandorių, sudarančių Europos žemės ūkio garantijų fondo finansavimo sistemos dalį, patikrinimo (1), ypač į jo 1 straipsnio 2 dalį,
   kadangi:
   
               (1)
            
            
               Reglamentas (EB) Nr. 485/2008 taikomas subjektų ar jų atstovų, gaunančių ar atliekančių mokėjimus, kurie tiesiogiai ar netiesiogiai yra susiję su Europos žemės ūkio garantijų fondo (EŽŪGF) finansavimo sistema (toliau – įmonės), komercinių dokumentų patikrinimui, padedančiam nustatyti, ar sandoriai, kurie sudaro dalį EŽŪGF vykdomos finansavimo sistemos, buvo iš tikrųjų įvykdyti ir vykdomi teisingai. Tačiau tikslinga to reglamento netaikyti toms priemonėms, kurios dėl savo pobūdžio nėra tinkamos ex-post kontrolei, atliekamai tikrinant komercinius dokumentus.
            
         
               (2)
            
            
               Šiuo metu priemonių, kurioms taikoma išimtis, sąrašas nustatytas 2000 m. spalio 18 d. Komisijos reglamentu (EB) Nr. 2311/2000, nustatančiu priemonių, kurioms netaikomas Tarybos reglamentas (EEB) Nr. 4045/89, sąrašą ir panaikinančiu Sprendimą 96/284/EB (2). Atsižvelgiant į žemės ūkio srities teisės aktų pokyčius, tą sąrašą būtina atnaujinti.
            
         
               (3)
            
            
               Tam tikros priemonės yra susijusios su mokėjimais, kurie yra arba susiję su plotais, arba nėra susiję su komerciniais dokumentais, kuriuos galima patikrinti. Todėl tikslinga tokioms priemonėms netaikyti Reglamento (EB) Nr. 485/2008.
            
         
               (4)
            
            
               Reikėtų atsižvelgti į tai, kad tam tikros priemonės, kurios anksčiau buvo finansuojamos iš Europos žemės ūkio orientavimo ir garantijų fondo (Garantijų skyriaus), šiuo metu finansuojamos iš Europos žemės ūkio fondo kaimo plėtrai (EŽŪFKP), kaip nustatyta 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo (3).
            
         
               (5)
            
            
               Dėl aiškumo Reglamentas (EB) Nr. 2311/2000 turėtų būti panaikintas ir pakeistas nauju tekstu.
            
         
               (6)
            
            
               Šiame reglamente nustatytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Tikrinimo sistema, nustatyta Reglamentu (EB) Nr. 485/2008, netaikoma šio reglamento priede išvardytoms priemonėms.
   2 straipsnis
   Reglamentas (EB) Nr. 2311/2000 panaikinamas.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 143, 2008 6 3, p. 1.
   
      (2)  OL L 265, 2000 10 19, p. 10.
   
      (3)  OL L 209, 2005 8 11, p. 1.
   
      PRIEDAS
      
         Priemonės, kurioms netaikoma tikrinimo sistema, numatyta Reglamentu (EB) Nr. 485/2008
      
      2007 m. spalio 22 d. Tarybos reglamentas (EB) Nr. 1234/2007 (1), nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas, susijęs su:
      
                  a)
               
               
                  bendru pluoštinių linų ir pluoštinių kanapių rinkų organizavimu, kai to reglamento 91 straipsnyje numatyta pagalba mokama ūkininkui;
               
            
                  b)
               
               
                  šiomis bendro vyno sektoriaus rinkos organizavimo priemonėmis:
                  
                              i)
                           
                           
                              vynmedžių išnaikinimo schema pagal to reglamento 85o–85x straipsnius;
                           
                        
                              ii)
                           
                           
                              bendrosios išmokos schemoje numatyta parama pagal to reglamento 103o straipsnį;
                           
                        
                              iii)
                           
                           
                              vynuogynų restruktūrizavimas ir konversija pagal to reglamento 103q straipsnį;
                           
                        
                              iv)
                           
                           
                              neprinokusių vynuogių derliaus nuėmimas pagal to reglamento 103r straipsnį;
                           
                        
                              v)
                           
                           
                              distiliavimas į geriamąjį alkoholį pagal to reglamento 103w straipsnį.
                           
                        
            
         (1)  OL L 299, 2007 11 16, p. 1.